BHIM નું આખુ નામ છે “ભારત ઇન્ટરફેસ ફોર મની” આ એક પેમેન્ટ એપ છે. જેને ભારત સરકાર ની NPCI એટલે કે નેશનલ પેમેન્ટ કોર્પોરેશન ઓફ ઇન્ડિયા એ બનાવેલી છે અને RBI ની સહયોગ થી બનેલી છે. આ એક UPI એટલે કે “યુનીફાઈડ પેમેન્ટ ઇન્ટરફેસ” છે. કેશલેસ વ્યવહારો ને વધારવા માટે સરકાર દ્વારા ૩૦ ડીસેમ્બર ૨૦૧૬ ના રોજ આને લોન્ચ કરવામાં આવી હતી. આ એપ ની મદદ થી તમે કોઈ ને પણ બહુ જ સરળ રીતે રૂપિયા મોકલી શકો અને મેળવી શકો છો. આ એપ બીજી એપ જેવી કે paytm કરતા ઘણી અલગ છે. paytm એ એક ડિજીટલ વોલેટ છે. જેમાં તમે તમારા પૈસા ને રાખી અને તેમાં થી વાપરી શકો છો અને પાછા તમે તમારા એકાઉન્ટ માં લઇ શકો છો. જેમાં તમારે કદાચ ચાર્જ ચૂકવવો પડે. જયારે આ એપ સીધા તમારા ખાતા માંથી રૂપિયા લઇ ને સામે વાળા ના ખાતા માં સીધા જમા કરી શકો છો. આ એપ એક UPI એડ્રેસ બનાવશે જે એકદમ યુનિક હોય છે જેમ આપણું ઇમેલ એડ્રેસ હોય છે. આ સિવાય તમે QR કોડ ની મદદ થી અથવા આધાર કાર્ડ ની મદદ થી અથવા આમાં થી કાઈ પણ ન હોય તો તેનું બેંક એકાઉન્ટ નંબર અને IFSC કોડ દ્વારા પણ વહીવટ કરી શકો છો. આ એપ પર આજ ના સમયે કુલ ૪૪ બેંક છે. જેમાં દેશ ની દરેક મોટી બેંક નો સમાવેશ થાય છે. Continue Reading →